**KÚPNA ZMLUVA**

uzatvorená v súlade s § 588 a nasl. zákona č. 40/1964 Zb. Občiansky

zákonník v znení neskorších predpisov (ďalej len „Zmluva“)

medzi

**Predávajúci:**

**Irena Cirjaková, rod. Jonášová,**

Dátum narodenia: , rod. č.:

štátny občan SR

**f**

(ďalej len „**predávajúci**“)

**a**

**Kupujúci:**

**f**

Obchodné meno: **Obec Šávoľ**

Sídlo: Šávoľ č.220, 985 41 Šávoľ, Slovenská republika

IČO: 00316415

Štatutár: Július Ferencz, starosta obce

(ďalej len „**kupujúci**“)

(ďalej spoločne predávajúci a kupujúci aj ako „**zmluvné strany**“ alebo „**strany**“)

**Článok I.**

**Všeobecné ustanovenia**

1. Predávajúci je vlastníkom nasledujúcich nehnuteľností v rozsahu svojich spoluvlastníckych podielov nachádzajúcich sa v **k.ú. Šávoľ**, obec Šávoľ, okres Lučenec:

|  |  |  |  |  |
| --- | --- | --- | --- | --- |
| **Číslo listu**  **vlastníctva** | **Register a číslo parcely** | **Výmera v m2** | **Druh pozemku** | **Spoluvlastnícky podiel** |
| 198 | C 330 | 507 | Záhrada | 1/1 |
| 198 | C 331 | 214 | Zastavaná plocha a nádvorie | 1/1 |

- Stavba – rodinný dom so súpisným číslom 171 na pozemku parcelné číslo 331, druh stavby 10 – rodinný dom, evidovaná na LV č. 198, spoluvlastnícky podiel 1/1

(ďalej spoločne len „**predmet prevodu**“)

**Článok II.**

**Predmet zmluvy**

1. Predmetom tejto Zmluvy je prevod vlastníckeho práva k predmetu prevodu uvedenému v bode 1. článku I. tejto Zmluvy z predávajúceho na kupujúceho. Predávajúci predáva a kupujúci kupuje predmet prevodu podľa tejto Zmluvy do svojho výlučného vlastníctva v rozsahu spoluvlastníckych podielov predávajúceho tak ako sú uvedené v bode 1. článku I. tejto Zmluvy.

Čl. II.

Kúpna cena

1/ Kúpna cena za predávané nehnuteľnosti – pozemky a stavba rodinného domu, ktoré sú predmetom tejto zmluvy bola účastníkmi zmluvy dohodnutá vo výške **1 500,00 eur,** slovom **jedentisícpäťstosto eur.**

2/ Kúpna cena za predávané nehnuteľnosti, bola dohodnutá v súlade s uznesením Obecného zastupiteľstva v Šávoli č. 32/2022 zo dňa 07.09.2022, ktorým uznesením bolo v súlade s ustanovením § 9 ods. 2 písm. a/ zákona č. 138/1991 Zb. o majetku obcí v znení neskorších predpisov, schválené odkúpenie nehnuteľnosti – pozemkov a stavby rodinného domu, ktoré sú predmetom tejto zmluvy, do majetku obce s tým, že odkupované nehnuteľnosti do vlastníctve obce budú slúžiť pre potreby obce Šávoľ a jej obyvateľov, rozšíri sa nehnuteľný majetok obce a súčasne sa dlhodobo nevyužívané nehnuteľnosti zveľadia.

3/ Kupujúca obec sa zaväzuje dohodnutú kúpnu cenu v sume 1 500,00 eur, slovom jedentisícpäťsto eur zaplatiť predávajúcemu nasledovne: 1 300 eur bezhotovostným prevodom na účet predávajúceho IBAN: ............................................................. – do 15 dní po podpise tejto zmluvy a sumu 200 eur v hotovosti pri podpise zmluvy.

4/ Nezaplatenie kúpnej ceny v uvedenom termíne je pre predávajúceho dôvodom na odstúpenie od kúpnej zmluvy.

Čl. III.

Prevod vlastníctva

1/ Prevod vlastníckeho práva k predávaným nehnuteľnostiam,, ktoré sú predmetom tejto zmluvy, z predávajúceho na kupujúcu obec, nastáva dňom zápisu vkladu vlastníctva v prospech kupujúceho do katastra nehnuteľností vedenom na Okresnom úrade Lučenec, katastrálnom odbore.

2/ K odovzdaniu nehnuteľnosti – podielu na pozemku, ktorá je predmetom tejto kúpnej zmluvy, zo strany predávajúceho kupujúcej obci, dôjde ihneď po podpise kúpnej zmluvy.

Čl. IV.

Iné dojednania

1/ Účastníci zmluvy berú na vedomie, že po zápise vkladu vlastníckeho práva do katastra nehnuteľností vznikne v prospech kupujúcej obce výlučné vlastníctvo k nehnuteľnostiam, ktoré sú predmetom tejto kúpnej zmluvy.

2/ Predávajúci prehlasuje, že predávané nehnuteľnosti nie sú zaťažené žiadnymi ťarchami, bremenami resp. inými právnymi vadami ktoré by bránili kupujúcemu v užívaní nehnuteľnosti a na ktoré by mal kupujúceho upozorniť.

3/ Kupujúci prehlasuje, že je mu stav kupovaných nehnuteľností známy z vykonanej ohliadky, pričom nezistil žiadne právne vady a nedostatky, ktoré by mu bránili nehnuteľnosti užívať a kupuje ich v stave ako stoja a ležia.

4/ Účastníci zmluvy sa dohodli, že po podpise tejto kúpnej zmluvy, do vykonania zápisu do katastra nehnuteľností, sú touto zmluvou viazaní a s predmetom kúpy nemôžu nakladať. Zmluva nadobúda platnosť podpisom účastníkov zmluvy. Vlastnícke právo na kupujúceho prechádza vkladom do katastra nehnuteľností. V prípade zamietnutia rozhodnutia o návrhu na zápis vkladu do KN sa zmluva od počiatku zruší.

5/ Účastníci sa dohodli, že návrh na vklad vlastníckeho práva do katastra nehnuteľností podá kupujúci, ktorý zaplatí správny poplatok za zápis do KN.

6/ Účastníci zmluvy sa dohodli, že vzťahy vyplývajúce z kúpy a predaja predmetu tejto zmluvy, ktoré nie sú zmluvou upravené, sa budú riadiť príslušnými ustanoveniami Občianskeho zákonníka.

Čl. V.

Záverečné ustanovenia

1/ Účastníci zmluvy berú na vedomie, že po zápise vkladu vlastníckeho práva do katastra nehnuteľností na Okresnom úrade Lučenec, katastrálnom odbore, bude v prospech kupujúcej obce založený nový list vlastníctva s nasledovným obsahom :

- v časti A LV : podľa čl. I,

- v časti B LV : Obec Šávoľ, Šávoľ č. 220, PSČ 985 41, IČO: 00316415, SR,

podiel podľa čl. I.,

číslo zápisu tejto zmluvy

- v časti C LV : bez zápisu.

2/ Táto kúpna zmluva je vyhotovená v 4 vyhotoveniach, po jednom pre každého účastníka a 2 vyhotovenia pre vykonanie zápisu vkladu vlastníctva do KN.

3/ Účastníci sa dohodli, že táto kúpna zmluva nadobudne účinnosť nasledujúci deň po jej zverejnení na úradnej tabuli obce a v CRZ.

Účastníci po prečítaní zmluvy výslovne prehlásili, že táto zmluva obsahuje ich slobodne a vážne prejavenú vôľu a na znak súhlasu s jej obsahom ju podpísali.

V Šávoli, dňa 04.10.2022

Za predávajúceho : Za kupujúceho :

................................. ....................................

Irena Cirjaková Július Ferencz

starosta obce